Knut Bergsland

Knut Bergsland () lâi suomâ-ugrâlij kielâi kielâtiettuu professor Oslo ollâopâttuvâst tassaažân ko sun jaamij keessiv 1998. Suu vuosmuš sämikielâlâš pargo almostui ive 1942, Det samiske slektskaps- og svogerskapsordsystem. Suu náguskirje, Røros-lappisk grammatikk, poođij ive 1946, já ton rääjist sun almostitij ennuv tieđâlijd čalluid, meiddei oppâkiirjijd já materialčuágálduvâid sämikielâst já sämikielân. Sämikielâ syergist Bergsland uáivisyergin lijjii maadâsämikielâ kuávlukielah. Sämikielâi já suomâ-ugrâlij kielâi lasseen Bergsland tuuđhâi ennuv meiddei aleutlijd já eskimolijd kielâid. 

Artikkâleh
Kielâtieđâlâš tutkâmuš lasseen Bergsland čaalij artikkâlijd sämmilij kulttuurist já historjást:

 Runebomme (1969)
 Om middelalderens finnmarker (1970)
 Jemtlands grense mot Herjedalen i samisk lys (1970)
 Synsvinkler I samisk historie Historisk tidsskrift (1974)
 Lais Lappebyen (1978)

Käldeeh

Luokka:Fennougristeh
Luokka:Ive 1914 šoddâmeh
Luokka:Ive 1998 jämimeh
Luokka:Maadâsämikielâ totkeeh
Luokka:Oslo ollâopâttuv professoreh
Luokka:Taažah kielâtotkeeh
Luokka:Taažah professoreh